open-index/open-wikipedia-markdown huggingface dataset:
KDM Niels Juel (F354)

**KDM Niels Juel** (runkonumero F354) oli Tanskan laivaston Niels Juel -luokan korvetti.

## Valmistus

Alus tilattiin Aalborg Yard Limitediltä, missä köli laskettiin 20. lokakuuta 1976. Se laskettiin vesille 17. helmikuuta 1978 ja valmistui 3. tammikuuta 1979.

## Palvelus
Alus teki 1989 laivastovierailut Gibraltarille ja Portugaliin. Se liitettiin sekä 1992 että heinäkuussa 1993 Jugoslavian rannikon saartoa valvovaan Naton pysyvään Atlantille sijoitettuun laivasto-osastoon (STANAVFORLANT). Se oli samassa tehtävässä myös elokuusta lokakuuhun 1995 sekä huhtikuusta kesäkuuhun 1996, jona aikana alus osallistui myös operaatio Sharp Guardiin. Operaatiosta vapauduttuaan alus vieraili entisessä Tanskan Länsi-Intiassa. Vuonna 1997 alus oli jälleen Naton laivasto-osastossa.

Marraskuussa 2005 alus lähti konevian vuoksi SNMG1:stä ollessaan Espanjan rannikolla. Vaurioitunut alus saatettiin takaisin Korsörin laivastotukikohtaan, jossa se kiinnitettiin laituriin. Alus aloitti palveluksesta poisto valmistelut 18. elokuuta 2009.

## Lähteet

*

### Viitteet
Heikki Korhonen

**Heikki Korhonen** -nimisiä henkilöitä ovat:

* Heikki Korhonen eli *Korhos-Heikki* (s. 1884), suomalainen kanttori ja kirjailija
* Heikki Korhonen (1924–2007), suomalainen seismologi ja professori
* Heikki Korhonen, suomalainen liikemies
Oar

**Oar** on Skip Spencen ainoaksi jäänyt soololevy. Levy on nauhoitettu Nashvillessa sen jälkeen kun Spence oli pääsyt pois mielisairaalasta. Sairaalassa ollessaan hän kirjoitti levyn kappaleet. 

Vuonna 2013 levy listattiin sijalle 8 kaikkien aikojen Kanadalaisten tekemien levyjen Top 50  Ballast's listalla. 
## Kappaleet
### A-puoli
# "Little Hands"  – 3:44
# "Cripple Creek"  – 2:16
# "Diana"  – 3:32
# "Margaret/Tiger Rug"  – 2:17
# "Weighted Down (The Prison Song)"  – 6:27
# "War in Peace"  – 4:05

### B-puoli
# "Broken Heart"  – 3:29
# "All Come to Meet Her"  – 2:04
# "Books of Moses"  – 2:42
# "Dixie Peach Promenade (Yin for Yang)"  – 2:53
# "Lawrence of Euphoria"  – 1:31
# "Grey/Afro"  – 9:38

### 1991 ja 1999 CD:n uudelleenjulkaisun bonusraidat
# "This Time He Has Come"  – 4:42
# "It's the Best Thing for You"  – 2:48
# "Keep Everything Under Your Hat"  – 3:06
# "Furry Heroine (Halo of Gold)"  – 3:35
# "Givin' up Things"  – 0:59

### 1999 CD:n uudelleenjulkaisun bonusraidat
# "If I'm Good"  – 0:47
# "You Know"  – 1:47
# "Doodle"  – 1:02
# "Fountain"  – 0:34
# "I Think You and I"  – 1:14

## Arviot
* Allmusic: 

## Lähteet
Beto (portugalilainen jalkapalloilija, 1976)

**Roberto Luís Gaspar de Deus Severo** eli **Beto** (s. 3. toukokuuta 1976 Lissabon, Portugali) on portugalilainen entinen jalkapalloilija, pelipaikaltaan puolustaja.

Beto pelasi urallaan pääsarjatasolla Portugalin Primeira Ligan SC Campomaiorensessa, Sporting Clube de Portugalissa ja CF Os Belenensesissä, Ranskan Ligue 1:n FC Girondins de Bordeauxissa sekä Espanjan Primera Divisiónin Recreativo de Huelvassa. Pisimpään hän edusti Sportingia, jossa hän pelasi vuosina 1996–2006 yhteensä 241 liigaottelua. Beto voitti seurassa Portugalin mestaruuden kausina 1999–2000 ja 2001–2002 sekä Portugalin cupin kaudella 2001–2002.

Portugalin maajoukkueessa Beto pelasi 31 ottelua ja teki niissä kaksi maalia vuosina 1997–2004. Hän oli mukana MM-kisoissa 2002, joissa hän teki maalin Yhdysvaltoja vastaan mutta ajettiin kahden varoituksen seurauksena ulos kentältä alkulohkon päätösottelussa Etelä-Koreaa vastaan, sekä EM-kisoissa 2000 ja 2004. Lisäksi Beto kuului Portugalin neljänneksi sijoittuneeseen olympiajoukkueeseen Atlantassa 1996.

## Lähteet
Tánia Sikelianoú

**Tánia Sikelianoú** (, s. 1977 Patras) on kreikkalainen, nykyisin Alankomaissa asuva säveltäjä ja viulisti. Hän on säveltänyt enimmäkseen kamarimusiikkiteoksia, joita on esitetty Euroopan maissa.

Sikelianoú sai viulunsoitossa diplominsa Kreikan kansalliskonservatoriosta Ateenasta vuonna 1999. Myöhemmin hän sai viulunsoiton yksityisopetusta Alexandre Brussilovskyltä Pariisissa (2001) ja Nína Patrikídoulta Ateenassa (2001–2003). Sävellysdiplominsa Sikelianoú sai Níkos Skalkótas -konservatoriosta (2001), jossa häntä opetti Michális Travlós. Hän täydensi sävellysopintojaan Wim Henderickxin johdolla Amsterdamin konservatoriossa (2004–2006). 

Sikelianou on viulistina esittänyt nykymusiikkia Kreikassa, Alankomaissa ja Yhdysvalloissa.

## Lähteet

## Aiheesta muualla
*taniasikelianou.com
Moby Grape ’69

**Moby Grape ’69** on Moby Grapen kolmas studioalbumi. Se julkaistiin vuonna 1968 levymerkillä Columbia Records. Levy on ensimmäinen ilman Skip Spenceä.

## Kappaleet
### A-puoli
# 
# 
# 
# 
# 

### B-puoli
# 
# 
# 
# 
# 
# 

### Vuoden 2007 CD-uudelleenjulkaisun bonusraidat
# 
# 
# 
#  
#  
# 
#  

## Muusikot
*Peter Lewis – komppikitara, laulu
*Bob Mosley – basso, laulu
*Jerry Miller – soolokitara, laulu
*Don Stevenson – rummut, laulu
*Skip Spence – laulu, tuntematon soitin, ”Seeing”

## Arviot
* Allmusic: 

## Lähteet
Heikki Korhonen (yrittäjä)

**Heikki Korhonen** on nosturiyrittäjä ja ravitallin pitäjä Kuopiosta.

Korhosen ravitallissa on menestyneitä hevosia, tamma Venice (s. 2009) ja El Catwalk (s. 2010). Hevosia ajaa Mika Forss.

## Lähteet
KDM Dannebrog (1850)

**KDM Dannebrog** oli Tanskan laivaston 82-tykkinen linjalaiva.

## Valmistus
Alus tilattiin Kööpenhaminen laivastontelakalta. Sen köli laskettiin 28. huhtikuuta 1848 ja alus laskettiin vesille 25. syyskuuta 1850. Alus valmistui 17. toukokuuta 1853.

## Palvelus
Alus muutettiin 1862-1964 ironclad fregatiksi, jolloin se varustettiin Baumgarten & Burmeisterin 1&nbsp;150 hevosvoiman höyrykoneella. Muutoksen seurauksena aluksen uppouma laski 3&nbsp;057 tonniin ja sen nopeus oli höyrykoneella 8,7 solmua. Aluksen aseistuksena oli vuonna 1864 14 kappaletta rihlattuja 60 naulan ja kolme kappaletta rihlattuja 18 naulan tykkejä. Vuotta myöhemmin aluksen aseistus muutettiin kuudeksi 60 naulan ja kahdeksaksi 24 naulan tykiksi. 

Alus poistettiin palveluksesta 2. helmikuuta 1875 ja se oli vuoden 1878 jälkeen koulutus- ja majoitusaluksena. Alus poistettiin alusluettelosta 30. toukokuuta 1896 ja se romutettiin 1897.

## Lähteet
Ville Heponiemi

**Ville Johannes Heponiemi** (s. 12. syyskuuta 1995 Tampere) on suomalainen jääkiekkoilija.

## Ura
Heponiemi on Tampereen Ilveksen oma kasvatti. Hän toimi seuran C-nuorten kapteenina kaudella 2010–2011. Kaudella 2011–2012 Heponiemi toimi Ilveksen B2-nuorten kapteenina ja oli SM-karsinnoissa joukkueen paras pistemies, maalintekijä (Miko Sirenin kanssa) ja syöttäjä tehoilla 5+10=15. Hän voitti kauden päätteeksi B2-nuorten SM-hopeaa.

Kaudella 2014–2015 Heponiemi debytoi Ilveksen SM-liigajoukkueessa, jossa hän pelasi ensimmäisen ottelunsa 14. tammikuuta 2015 paikallisvastustaja Tapparaa vastaan. Heponiemi sai ottelussa jääaikaa 9.01 minuuttia.

## Muuta
Heponiemi valmistui ylioppilaaksi Sammon keskuslukiosta keväällä 2014.

## Tilastot

## Lähteet
*
*

### Viitteet
Suomen euroviisukarsinta 1984

**Suomen euroviisukarsinta 1984** oli kilpailu, jossa valittiin Suomen edustaja vuoden 1984 Eurovision laulukilpailuun. Kilpailu pidettiin jo toista vuotta peräkkäin avoimena sävellyskilpailuna, johon lähetettiin 286 kappaletta. Niistä 21 valittiin karsinnan semifinaaliin, johon jokaisen säveltäjän oli valittava kappaleensa esittäjäksi joko Kirka, Paula Koivuniemi, Tomas Ek, Sonja Lumme, Anneli Saaristo tai Leena Nilsson. Karsinnan semifinaali lähetettiin radiosta perjantaina 22. tammikuuta yksinkertaisena, kappaleet soitettiin levyltä ja esiteltiin lyhyesti ja seuraavana päivänä asiantuntijaraati ilmoitti, mitkä 11 niistä oli valittu karsinnan finaaliin.

Finaali lähetettiin Ylen tv-studiosta 2 lauantaina 18. helmikuuta ja televisioitiin suorana YLE TV1:ssä kello 18.45 alkaen. Finalisteista katsojat valitsivat voittajan postikorttiäänestyksellä, jonka tulokset julkistettiin 9. maaliskuuta kello 21.25 ohjelmassa *Iltapala*.

## Tulos

### Semifinaalissa karsiutuivat

## Palanneet artistit
Sijoitukset euroviisukarsinnoissa on merkitty mustalla tekstillä ja interviisukarsinnoissa punaisella tekstillä.

## Lähteet
*http://www.viisukuppila.fi/muistathan-suomen-karsinnat-1984/

### Viitteet

## Aiheesta muualla
*Voittoesitys Ylen Elävässä arkistossa
*Koko karsintafinaali Ylen Elävässä arkistossa
*
José Luís Vidigal

**José Luís da Cruz Vidigal** (s. 15. maaliskuuta 1973 Lubango, Portugalin Länsi-Afrikka) on portugalilainen entinen jalkapalloilija, pelipaikaltaan keskikenttäpelaaja.

Vidigal pelasi urallaan pääsarjatasolla Portugalin Primeira Ligan Sporting Clube de Portugalissa ja CF Estrela da Amadorassa sekä Italian Serie A:n SSC Napolissa, AS Livorno Calciossa ja Udinese Calciossa. Yhteensä hän pelasi Primeira Ligassa 115 ja Serie A:ssa 92 ottelua. Vidigal voitti Portugalin mestaruuden Sportingissa kaudella 1999–2000.

Portugalin maajoukkueessa Vidigal pelasi 11 ottelua vuonna 2000 ja neljä ottelua vuonna 2002. Hän oli mukana EM-kisoissa 2000 ja kuului myös Portugalin neljänneksi sijoittuneeseen olympiajoukkueeseen Atlantassa 1996.

## Lähteet
Musta Pekka (elokuva)

**Musta Pekka** on Miloš Formanin ohjaama ja käsikirjoittama tšekkoslovakialainen komedia vuodelta 1964, joka palkittiin vuonna 1964 Locarnon elokuvajuhlilla.

## Näyttelijät

Lähde: 

## Lähteet
* 
* 

### Viitteet
Ida Vakkuri

**Ida Vakkuri** (s. 1992) on suomalainen näyttelijä ja muusikko. Hän on valmistunut ylioppilaaksi Järvenpään lukiosta vuonna 2012.

Vakkuri on ollut helsinkiläisen Ilves-Teatterin jäsen vuodesta 2012 ja Kellariteatterin jäsen vuodesta 2013 alkaen.

Muusikkona hän käyttää taiteilijanimeä Pimu. 

## Filmografia

## Teatteri

## Pimu
Vakkuri julkaisi ensimmäisen singlensä ”Ei meidän tarvitse puhua” 10. syyskuuta 2015 taiteilijanimellä Pimu. 

## Lähteet
Carlos Secretário

**Carlos Secretário** (s. 12. toukokuuta 1970 São João de Madeira, Portugali) on portugalilainen entinen jalkapalloilija, pelipaikaltaan puolustaja.

Secretário edusti suurimman osan ammattilaisurastaan portugalilaista FC Portoa, jossa hän pelasi kymmenen kauden aikana yhteensä 225 Primeira Ligan ottelua ja voitti mestaruuden kuudesti (1994–1995, 1995–1996, 1997–1998, 1998–1999, 2002–2003 ja 2003–2004). Lisäksi hän voitti seurassa Portugalin cupin viisi kertaa (1993–1994, 1997–1998, 1999–2000, 2000–2001 ja 2002–2003). Secretário pelasi Portugalin pääsarjaa myös FC Penafielissa, FC Famalicãossa ja SC Bragassa. Secretárion ainoa kausi ulkomailla oli 1996–1997, jolloin hän edusti Espanjan Primera Divisiónin Real Madridia ja voitti Espanjan mestaruuden.

Portugalin maajoukkueessa Secretário pelasi vuosina 1994–2001 yhteensä 35 ottelua, joissa hän teki yhden maalin. Hän oli mukana EM-kisoissa 1996 ja 2000.

## Lähteet
Jon Izagirre

**Jon Izagirre Insausti** (s. 4. helmikuuta 1989 Ormaiztegi, Baskimaa) on espanjalainen maantiepyöräilijä. Hän aloitti ammattilaisuransa Orbea - Oreka SDA -joukkueessa 2010, edusti Euskaltel-Euskadia 2011–2013, Movistar Teamia 2014–2016, Bahrain-Meridaa 2017−2018, Astanaa 2019–2021 ja Cofidista vuodesta 2022 lähtien.

Izagirren parhaimpiin saavutuksiin kuuluvat vuoden 2012 Giro d'Italian 16. etapin, 2016 Ranskan ympäriajon 20. etapin ja 2023 12. etapin sekä 2020 Espanjan ympäriajon kuudennen etapin voitot. Hän voitti Espanjan-mestaruuden maantieajossa 2014 sekä aika-ajossa 2016 ja 2021 sekä Puolan ympäriajon kokonaiskilpailun 2015 ja Baskimaan ympäriajon 2019. Richmondin MM-kilpailuissa 2015 hän sai joukkueaika-ajossa pronssia.

## Perhe
Izagirren veli Gorka Izagirre on myös ammattilaispyöräilijä, ja ajanut veljensä kanssa samassa tallissa vuodesta 2011. Veljesten isä José Ramón Izagirre oli myös ammattilaispyöräilijä.

## Saavutuksia
Lähteet: Pro Cycling Stats, Cycling Archives

;2012
:Vuelta Asturias, etapin 2b (aika-ajo) voitto
:Italian ympäriajo, etapin 16 voitto
;2013
:Tour Down Under, kokonaiskilpailussa toinen 
:Puolan ympäriajo, kokonaiskilpailussa toinen
;2014
:Maantieajon Espanjan-mestaruus
:Puolan ympäriajo, kokonaiskilpailussa toinen
;2015
:Baskimaan ympäriajo, kokonaiskilpailussa kolmas
:Puolan ympäriajo, kokonaiskilpailun voitto
:MM-kilpailut 2015, joukkueaika-ajossa pronssia
;2016
:Volta ao Algarve, kokonaiskilpailussa toinen
:Pariisi–Nizza, kokonaiskilpailussa viides
:GP Miguel Indurain, voitto
:Tour de Romandie, kokonaiskilpailussa kolmas, prologin voitto
:Sveitsin ympäriajo, kokonaiskilpailussa toinen, 8. etapin (aika-ajo) voitto
:Aika-ajon Espanjan-mestaruus
:Ranskan ympäriajo, 20. etapin voitto
:Olympialaiset, aika-ajossa kahdeksas
:2017
:Baskimaan ympäriajo, kokonaiskilpailussa kolmas
:Liège–Bastogne–Liège, viides
:Tour de Romandie, kokonaiskilpailussa viides
:Sveitsin ympäriajo, kokonaiskilpailussa kuudes
;2018
:Pariisi–Nizza, kokomaiskilpailussa neljäs
:Baskimaan ympäriajo, kokonaiskilpailussa kolmas
:Ranskan ympäriajo, 10. ja 15. etapilla toinen
:Espanjan ympäriajo, kokonaiskilpailussa yhdeksäs
:MM-kilpailut, maantieajossa 11.
:Lombardian ympäriajo, kuudes
;2019
:Volta a la Comunitat Valenciana, kokonaiskilpailun voitto
:Vuelta a Andalucia, kokonaiskilpailussa toinen
:Pariisi−Nizza, 8. etapin voitto
:Baskimaan ympäriajo, kokonaiskilpailun voitto
:Espanjan ympäriajo, kokonaiskilpailussa 16. 
;2020
:Espanjan ympäriajo, 6. etapin voitto, 17. etapilla kolmas
;2021
:Pariisi−Nizza, kokonaiskilpailussa kolmas
:Baskimaan ympäriajo, 4. etapin voitto
:Aika-ajon Espanjan-mestaruus
:Ranskan ympäriajo, 8. etapilla toinen
;2022
:Baskimaan ympäriajo, kokonaiskilpailussa toinen, 6. etapin voitto
;2023
:GP Miguel Indurain, voitto
:Baskimaan ympäriajo, kokonaiskilpailussa kolmas
:Ramskan ympäriajo, 12. etapin voitto
:Clásica de San Sebastián, viides
;2024
:Grand Prix Cycliste de Montréal, viides
:Lombardian ympäriajo, neljäs
;2025
:Japan Cup, kolmas

## Lähteet
M-Nitrofenoli

**m-Nitrofenoli** eli **3-nitrofenoli** (C6H5NO3) on orgaaninen yhdiste ja fenolin nitrojohdannainen. Yhdistettä voidaan käyttää pH-indikaattorina analyyttisessä kemiassa ja orgaanisten synteesien lähtöaineena. m-Nitrofenoli on o- ja p-nitrofenolien isomeeri.

## Ominaisuudet
m-Nitrofenoli on huoneenlämpötilassa valkoista tai kellertävää kiteistä ainetta. Yhdiste liukenee kohtalaisesti veteen, erityisesti emäksisiin liuoksiin ja kuumaan veteen paremmin kuin viileään. Enemmän m-nitrofenoli liukenee orgaanisiin liuottimiin kuten etanoliin, dietyylieetteriin ja asetoniin. m-Nitrofenoli on heikko happo ja sen pK<sub>a</sub>-arvo on 8,36. Yhdisteen fenolia suurempi happamuus johtuu voimakkaasti elektroneja puoleensa vetävän nitroryhmän aiheuttamasta induktiivisestä efektistä.

## Valmistus ja käyttö
m-Nitrofenolia valmistetaan muodostamalla n-nitroaniliinista diatsoniumsuola rikkihappo- tai suolahappoliuoksessa ja hydrolysoimalla muodostuva diatsoniumsuola veden avulla m-nitrofenoliksi. Liuosta jäähdytettäessä m-nitrofenoli kiteytyy ja voidaan erottaa suodattamalla.
:

m-Nitrofenolia voidaan käyttää pH-indikaattorina ja sen liuos muuttaa väriään värittömästä keltaiseksi pH-alueella 6,8&ndash;8,6. Yhdistettä käytetään myös orgaanisten synteesien lähtöaineena ja siitä valmistetaan pelkistämällä vedyn avulla m-aminofenolia, metyloimalla m-nitroanisolia ja karboksyloimalla tuberkuloosilääkkeenä käytettävää 4-aminosalisyylihappoa.

## Lähteet
Kulttuurinen vanhustyö

**Kulttuurinen vanhustyö** on toimintatapa, jossa taide, luovuus ja kulttuuri tuodaan eri tavoin osaksi vanhustyötä ja sen kehittämistä. Kulttuurisen vanhustyön tavoitteena on vanhusten hyvinvoinnin ja elämänlaadun parantaminen luovuuden, taidetoiminnan ja taidelähtöisten menetelmien avulla. 

## Lähteet

## Aiheesta muualla
# Osaattori - Taidetta vanhuksille - töitä taiteilijoille, ESR-hanke 2011-2013
# Rakenteita ratkomassa - Kulttuurisen seniori- ja vanhustyön käytäntöjä ja toimintamalleja
# Kuopion kaupungin Kulttuuri vanhustyön tukena -työryhmä 
#Taidetta ikä kaikki - selvitys ikäihmisten...
Ragtime – toivon ja vihan aika

**Ragtime – toivon ja vihan aika** on Miloš Formanin ohjaama elokuvasovitus E. L. Doctorow’n historiallisesta romaanista *[[Ragtime (romaani)|Ragtime]]*. Vuonna 1981  valmistunut elokuva kertoo mustasta jazzpianistista, joka taistelee kunniansa palauttamiseksi 1900-luvun alun rasistisessa New Yorkissa.  Elokuva sai kahdeksan Oscar-ehdokkuutta. 

*Ragtime* oli James Cagneyn viimeinen elokuva. Iäkkään Cagneyn esiintyminen elokuvassa oli auki viimeiseen saakka, sillä hän ei suostunut tekemään mitään sopimusta eikä ohjaaja Forman katsonut voivansa sellaista vanhalta tähdeltä vaatiakaan.

## Näyttelijät

## Arvioita
*[[Video-opas|Video-oppaassa]]* vuodelta 1994 Asko Alanen sanoo elokuvan nostavan Doctorow’n monitasoisesta romaanista esiin vain yhden vahvan juonteen, mutta tyylillä. Hän antaa *Ragtimelle* kolme tähteä viidestä, mikä vastaa sanallista arviota ”hyvä”.

## Lähteet
* 

### Viitteet
Crveni Spust

**Crveni Spust** on laskettelurinne Skijalište Sljemen talviurheilukeskuksessa Bistrassa Kroatiassa.

Crveni Spust -rinteessä järjestetään vuosittain alppihiihdon maailmancupin pujottelukilpailuja.

Crveni Spust sijaitsee Skijalište Sljemen talviurheilukeskuksessa Gornja Bistran kylässä Bistran kunnassa Zagrebin piirikunnassa noin 20 minuutin ajomatkan päässä Zagrebin keskustasta, Kroatian pääkaupungista.

## Lähteet
*Skijalište Sljeme Sljeme.hr 
*Results – Zagreb fis-ski.com
Hammaspaikka

**Hammaspaikka** on ainetta, joka asennetaan hampaaseen vaurioituneen, irronneen tai poistetun osan paikalle. Tavallisesti paikattava vaurio on karieksen aiheuttama reikä, mutta hammaspaikka voidaan tarvita myös kuluneen, kiillevaurioisen tai lohjenneen hampaan hoitoon. Väliaikaista paikkaa käytetään juurihoidon ollessa kesken sekä silloin, kun käytettävissä oleva aika ei riitä pysyvän paikan tekemiseen. *Hätäpaikka* on ilman lääkärin apua esimerkiksi lohjenneeseen hampaaseen laitettava kovettuva tahna, joka suojaa vauriota siihen saakka, kunnes potilas pääsee hammashoitoon.

Hammaspaikka heikentää hammasta sekä lisää sen tulehdusalttiutta.

Hammaspaikkoja on tehty muiden muassa amalgaamista, yhdistelmämuovista ja kullasta, nykyisin myös keraamisista aineista. Tällä hetkellä tutkitaan hampaiden korjaamista Alzheimerin taudin hoitamiseen kehitetyn Tideglusib-lääkkeen avulla. Lääke saa hampaan keskiosan kantasolut erikoistumaan hammassoluiksi, jolloin reikä umpeutuu luonnollisella hammassolukolla. Kyseisellä menetelmällä on onnistuttu paikkaamaan onnistuneesti jo hiirten hampaita.

## Amalgaamipaikkojen haittoja

Erityisesti 1980- ja 1990-luvulla keskusteltiin mahdollisista amalgaamin aiheuttamista sairauksista. Keskusteltua käytiin myös siitä, pitäisikö amalgaamipaikat vaihtaa. Amalgaamipaikoista saatava elohopea-annos voi olla 1–3 mikrogrammaa vuorokaudessa, kun Maailman terveysjärjestön (WHO) mukaan herkimmillä yksilöillä voisi elohopea-altistuksesta aiheutua ensioireita vasta 30 mikrogramman vuorokausiannoksella. Nykytiedon valossa amalgaami katsotaan täysin turvalliseksi paikka-aineeksi, joskin elohopea-allergikot voivat saada limakalvoon kosketuksissa olevista amalgaamipaikoista limakalvomuutoksia.

## Muovipaikkojen haittoja

Muovisissa hammaspaikoissa (bis-GMA = bis-fenoliglykolidimetakrylaatti ja bis-DMA = bisfenoli -dimetakrylaatti) on aineita, jotka muuttuvat bisfenoli-A:ta (BPA) sisältäviksi ollessaan kosketuksissa syljen kanssa. Tällaisista muovisista hammaspaikoista saatava BPA-altistus ajoittuu muutaman tunnin tai vuorokauden sisälle uuden paikan saamisesta ja altistus on minimaalista.

## Lähteet
Huntingdonshire

**Huntingdonshire** on noin  asukkaan hallintopiiri Cambridgeshiren kreivikunnassa itäisessä Keski-Englannissa. Sen hallinnollisena keskuksena toimii Huntingdonin kaupunki. Huntingdonshire oli aikaisemmin kreivikunta, mutta se menetti asemansa vuonna 1974, jolloin kreivikunnan maat jaettiin Huntingdonshiren ja Bedfordin hallintopiirien sekä Peterboroughin yhtenäishallintopiirin kesken. Samalla Huntingdonshiren hallintopiiriin liitettiin Bedfordshiren kreivikuntaan aikaisemmin kuulunut Eaton Sloconin kaupunki.

## Maantiede
Huntingdonshiren länsiosassa on Oxfordin saven peittämää liitukiviylänköä, jonka korkeus on keskimäärin 60 metriä merenpinnan yläpuolella. Hallintopiiri sijaitsee Nene- ja Great Ouse -jokien välissä ja viettää loivasti kohti the Fens -nimistä, pelloiksi kuivatettua marskimaata koillisessa.

## Historia
Esihistoriallisena aikana hallintopiiriä peittivät sankat metsät ja marskimaat, ja siellä oli vain vähän asutusta. Rooman valtakunnan aikana saviylängöiltä raivattiin metsät ja sinne perustettiin asutuskeskukset nykyisten Godmanchesterin ja Chestertonin paikalle. Anglien ja saksien aikaisesta asutuksesta on säilynyt nykypäiviin vain vähän jälkiä.

Daanit tunkeutuivat Englantiin 800-luvulla ja perustivat tukikohdan Huntingdonin paikalle, mutta 900-luvulla englantilaiset onnistuivat saamaan seudun takaisin hallintaansa. Entisille marskimaille ja niiden läheisyyteen perustettiin keskiajalla useita luostareita, ja marskimaat kuivatettiin pelloiksi 1700-lukuun mennessä. Oliver Cromwell vietti lapsuutensa Huntingdonissa, mutta kaupunki oli silti Englannin sisällissodan aikana (1642–51) vankkumaton rojalistien kannattaja.

## Talous
Huntingdonshire on ollut aina maatalousvoittoista. Länsiosan ylänköä käytetään enimmäkseen laidunmaana, kun taas the Fensin hedelmällisessä maaperässä viljellään viljaa ja sokerijuurikasta. Hallintopiirin pohjoisosaan kuuluva Yaxleyn kaupunki sijaitsee laajan savikerrostuman kohdalla, minkä ansiosta siitä on tullut yksi suurimmista tiilentuotantoalueista Englannissa. Huntingdonin, Godmanchesterin, St Ivesin ja St Neotsin kaupungeissa on kevyttä teollisuutta.

## Kunnat
Huntingdonshire on jaettu 81 kuntaan *(civil parish)*. Alla on lueteltu kunnat, joissa oli vähintään  asukasta vuonna 2018:

## Lähteet

## Aiheesta muualla

* Historic District of Huntingdonshire
* The Huntingdonshire Society
Malatit

**Malatit** (*Aganosma*) on oleanterikasvien (Apocynaceae) heimoon kuuluva suku.

## Tuntomerkit
Malatit ovat maitiaisnesteellisiä liaaneja eli puuvartisia köynnöksiä. Niiden lehdet ovat vastakkain, ja lehtiparia yhdistää selvä varren poikki kulkeva juova. Kukinto on varren haaran päässä tai lehtihangassa sijaitseva huiskilomainen viuhko, ja siinä on kookkaita kukkia, joiden suojina on verhiömäisiä tukilehtiä. Verhiö on syväliuskainen, ja sen sisäpinnan tyvellä on vähintään viisi rauhasta; verholehdet ovat tavallisesti teriötorvea pidempiä. Teriö on valkoinen ja laakea, tyviputki pitkä ja lieriömäinen, tyvestään laajeneva. Heteet kiinnittyvät teriöputken alakolmannekseen, ja ponnet ovat nuolimaisia ja vartalon päähän tarttuvia. Kukassa on myös rengasmainen tai putkimainen kehrä eli diskus, joka liuskaisena tai hammaslaitaisena ympäröi sikiäintä. Se koostuu kahdesta erillisestä emistä, joissa on paljon siemenaiheita. Vartalo on lyhyt, sen kärki kartiomainen ja halkoinen. Hedelmä on tuppilo, jossa on litteitä siemeniä, jotka ovat aluksi karvaisia.

## Levinneisyys
Malatit kasvavat trooppisessa ja subtrooppisessa Aasiassa.

## Luokittelu
Malatien suvussa on noin 12 lajia.

Lajeja:
**Aganosma blumei* Wight
**Aganosma breviloba* Kerr
**Aganosma caryophyllata* G.Don
**Aganosma cymosa* (Roxb.) G.Don
**Aganosma dichotoma* K.Schum. – lohtumalati
**Aganosma edithae* Hance
**Aganosma gracilis* Hook.f.
**Aganosma lacei* Raizada
**Aganosma petelotii* Lý
**Aganosma schlechteriana* H.Lév.
**Aganosma siamensis* Craib
**Aganosma wallichii* G.Don

## Lähteet

## Aiheesta muualla
* Finto: Kassu – Kasvien suomenkieliset nimet: ''Aganosma''
Just Like You (Falling in Reversen albumi)

**Just Like You** on Falling in Reverse -yhtyeen kolmas albumi, joka julkaistiin 24. helmikuuta 2015. Albumin Deluxe Edition nousi iTunesin rock-taulukon kärkeen.

Albumin ensimmäinen single *God, If You Are Above...* julkaistiin 15. joulukuuta 2014. Seuraava single *Guillotine IV (The Final Chapter)* julkaistiin 12. tammikuuta 2015 ja sen yhteydessä julkistettiin myös tulevan albumin kansikuva. Laulaja Ronnie Radke on kertonut uuden albumin olevan jatko-osa Escape the Fate -yhtyeen *[[Dying Is Your Latest Fashion]]* -albumille, jossa Radke itse oli vielä mukana.

## Kappaleet

## Arvostelut
* Alternative Press: 90/100
* Imperiumi: 7-/10
* Metacritic: 72/100

## Lähteet
Pertti Kärkkäinen

**Pertti Ahti Olavi Kärkkäinen** (3. huhtikuuta 1933 Viipuri – 10. tammikuuta 2017 Helsinki) oli suomalainen diplomaatti. Hän oli valtiotieteen kandidaatti ja toimi suurlähettiläänä Jakartassa (Indonesia) 1982–1985, Kuala Lumpurissa (Malesia) 1983–1985, Buenos Airesissa (Argentiina) 1988–1993, Santiagossa 1988–1991 (Chile, Argentiinasta käsin) ja Limassa (Peru, Argentiinasta käsin) 1991–1993.

Pertti Kärkkäinen oli myös aktiivinen radioamatööri vuodesta 1952 lähtien. Hänen kutsumerkkinsä olivat OH2MT ja OH3GQ.

## Lähteet
Kynsijärvi (suo Kokemäellä)

**Kynsijärvi** on kuivatettu järvi, joka kuuluu Kokemäenjoen vesistön Kokemäenjoen alueen Karhiniemen alueeseen. Järvi sijaitsi Kokemäen Kynsikankaalla eli Kokemäenjoen Säpilän mutkan pohjoispuolella ja kuuluu nykyäänkin Satakunnan Kokemäkeen. Järven kuivatus aloitettiin 1811 ja saatiin päätökseen 1812. Kuivatuksen seurauksena saatiin tilalle lisää heinäniittyä laiduntamiseen ja karjan rehuksi. Nykyisissä kartoissa on entisen järven paikalla avosuota ja metsäistä suota, jonka itäisimpään reunaan on muodostettu luonnonsuojelualue.

## Maantieto
Vaikka järvi on kokonaan kuivatettu, voidaan vanhoista Kalmbergin kartoista päätellä järven mittoja ja muotoa. Järvellä oli etelässä 350 metriä leveä avoveden alue, josta erkani V-kirjaimen tavoin kaksi 550 metriä pitkää lahtea. Toinen lahti, joka oli vain 100 metriä leveä, osoitti suoraan pohjoiseen ja toinen 200 metriä leveä lahti osoitti luoteeseen. Luoteisen lahden päässä oli vielä erillinen 300 metriä pitkä lampi. Kynsijärven yhdisti pikkulampeen lyhyt laskuoja ja lammen pohjoispäästä laski Kokemäenjokeen 3,5−4,0 kilometriä pitkä luonnollinen oja tai puro.

Kuivatuksen alettua laskuojan paikka siirrettiin Kynsijärven eteläpäähän, mistä kaivettiin alla mainittu laskuoja, joka yhtyi vanhaan laskuojaan nykyisen Kynsimyllynkallion alla.

## Kuivatus
Rusthollari Henrik Thuresson, Kakkulaisten Hyytin talosta, haki lupaa kuivattaa Kynsijärveä. Hankkeen katselmus suoritettiin syksyllä 1810, josta toimitettiin katselmuspaperit maaherralle vuonna 1811. Näillä selvityksillä hän sai kuivatusluvan saman vuoden syksyllä. Laskuojasta tuli 144 syltä eli noin 256 metriä pitkä. Oja kaivettiin pääosin lapiolla ja kivet raivattiin käsin, mutta 43 1/3 syltä eli noin 77 metriä piti raivata räjäyttämällä (ainakin Kynsimyllynkallion pohjoispäässä). Idea räjäytyksille oli ilmeisesti saatu Leistilänjärven työmaalta tai läheisen Kokemäen Kravin kanavan räjäytystyömaalta. Järven kuivattamisesta syntyi 48 tynnyrinalaa eli 22 hehtaaria heinäniittyä, jotka jaettiin osakkaille 1859.

Suomen Talousseura tapasi tuona aikana palkita ahkeriksi ja oma-aloitteisiksi havaittuja  talonpoikia, joten Thuressonin hanke huomioitiin vuonna 1812 hopeamitalilla. Lupa kuivattaa sama järvi annettiin samana päivänä myös Johan Johansson Yli-Potilalle, mutta häntä ei palkittu.


Kokemäen Kynsijärven suo 01.jpg|Avovettä ei kesällä ole, mutta keskialueen kasvillisuus viittaa kosteikkoon
Kokemäen Kynsijärven suo 02.jpg|Erityisesti Kurjet viihtyvät alueella
Kynsijärven eteläpää.jpg|Kynsijärven eteläpää on kuivaa luhtaa, jossa kuivut ovat kuolleet pystyyn
Kynsijärven laskuoja 01.jpg|Vuonna 1910-luvulla kaivetun ojan pohja näkyy heinäkuussa 2017 
Kynsijärven laskuoja 02.jpg|Ojan pientareilla näkyy kylmämuurattuja kivivalleja
Kynsijärven laskuoja 03.jpg|Mäen kohdalla oja on kaivettu syvälle
Kynsijärven laskuoja 04.jpg|Kalliota porattiin ja räjäytettiin
Kynsijärven laskuoja 05.jpg|Jyrkät rinteet tuettiin muurinseinämällä 
Kynsijärven laskuoja 06.jpg|Majavat ja kova tuuli ovat syyllisiä puidenkaatoihin


## Lähteet
Seppo Kärkkäinen

**Veli Seppo Kalervo Kärkkäinen** (7. syyskuuta 1935 Pielisjärvi – 10. kesäkuuta 2022 Järvenpää) oli suomalainen taidemaalari ja taidegraafikko. 

Kärkkäinen kuuluu suomalaisiin konkretisteihin, hänen teoksilleen on ominaista pinnan selkeä jaottelu ja selkeät geometriset muodot. Hän opiskeli Vapaassa taidekoulussa 1956–1959. Hän toimi 1973–1974 Taidemaalariliiton hallituksen jäsenenä, 1974–1976 Taidemaalariliiton hallituksen puheenjohtajana, 1973–1974 Suomen Taiteilijaseuran hallituksen jäsenenä ja 1975–1980 Suomen Taiteilijaseuran hallituksen varapuheenjohtajana. Hän toimi taideopettajana 1960–1995.

Kärkkäisen teoksia on Suomen valtion, Ateneumin, Porin taidemuseon, Keravan taidemuseon ja Wäinö Aaltosen museon kokoelmissa.

## Lähteet
Paul Brown (australialaisen jalkapallon pelaaja)

**Paul Brown** (s. 6. toukokuuta 1969) on uransa jo päättänyt australialaisen jalkapallon pelaaja. Hän pelasi vuosina 1990-1998 Geelongin riveissä Australian pääsarjassa AFL:ssä. Brown on 187 senttimetriä pitkä ja painaa 87 kilogrammaa. 

Brown siirtyi Echucasta Geelongiin vuonna 1990. Hän debytoi AFL:ssä Geelongin paidassa vuonna 1990 North Melbourne Football Clubia vastaan Kardinia Parkilla. Hän pelasi Geelongin riveissä vuosina 1990-1998 yhteensä 84 ottelua, joissa Brown teki 66 maalia. Brown pelasi kahdesti AFL:n finaaleissa, vuosina 1994 ja 1995, häviten molemmilla kerroilla. Hän lopetti uransa vuonna 1998 polvilumpiovamman takia.

## Lähteet
* Australian Foorball -profiili
Cseszneky

**Cseszneky de Csesznekvár, Enese et Milvány** () on vanha unkarilainen aatelissuku, johon on kuulunut useita Unkarin historian merkkihenkilöitä. Vanhimmat tunnetut merkinnät suvusta ovat vuodelta 1215. Suku nousi keskiajalla huomattavaan asemaan Keski-Euroopassa. Csesznekyn suvun jäsenten vaikutus näkyi Unkarin julkisessa elämässä 1900-luvulle asti.

## Tunnettuja jäseniä
* Jakab Cseszneky
* György Cseszneky
* János Cseszneky
* Mihály Cseszneky
* Mátyás Cseszneky
* Gyula Cseszneky
* Miklós Cseszneky

## Lähteet
* Wenczel Gusztáv: Árpád-kori új okmánytár
* Alapi Gyula: Komárom vármegye nemes családjai, Komárom, 1911
* Jászay Pál: A magyar nemzet napjai a mohácsi vész után
Loïc Nottet

**Loïc Edward Nottet** (s. 10. huhtikuuta 1996 Courcelles) on belgialainen laulaja. Hän sijoittui toiseksi *The Voice Belgiquen* kolmannella tuotantokaudella vuonna 2014. Hän on toiminut laulajana vuodesta 2014 alkaen. 

Vuoden 2014 marraskuussa Nottet valittiin Belgian edustajaksi vuoden 2015 Eurovision laulukilpailuun Itävallan Wieniin. Nottet esitti Euroviisuissa kappaleen *[[Rhythm Inside]]*. Hän pääsi jatkoon finaaliin, joka pidettiin Wienissä 23. toukokuuta 2015. Hän sijoittui finaalissa neljänneksi Italian ja Australian väliin. Myös kaksi vuotta aiemmin, vuonna 2013, Belgian edustaja Roberto Bellarosa oli kilpaillut The Voice Belgiquen edellisellä kaudella.

Joulukuussa 2015 Nottet voitti ranskalaisen *Danse avec les stars* (Tanssii tähtien kanssa) -ohjelman kuudennen kauden.

Huhtikuussa 2017 Nottet julkaisi esikoisalbuminsa nimeltään *Selfocracy*.

## Lähteet

* http://www.eurovision.tv/page/news?id=loic_nottet_to_represent_belgium_in_vienna
* https://www.eurovisionary.com/loic-nottet-releases-his-debut-album-selfocracy/

### Viitteet
Mäkihyppy talviolympialaisissa 2014 – suurmäki

**Mäkihypyn suurmäen** olympiakilpailu Sotšin vuoden 2014 talviolympialaisissa käytiin RusSki Gorkin hyppyrimäessä 14.-15. helmikuuta 2014. Suurmäen loppukilpailu käytiin Tšeljabinskin meteoriräjähdyksen vuosipäivänä, minkä kunniaksi kilpailun kultamitali sisälsi palasen maahan syöksynyttä meteoria. Olympiakultaa voitti Puolan Kamil Stoch.

## Tulokset
### Karsinnat
Karsinnoista loppukilpailuun selviytyi 40 hyppääjää. Kymmenen mäkihypyn maailmancupin parasta hyppääjää pääsivät suoraan finaaliin.

### Loppukilpailu

## Lähteet
Raakkuunjärvi

**Raakkuunjärvi**  (entinen **Lylyjärvi** ) on laskettu järvi Satakunnassa. Se kuuluu Eurajoen vesistöön ja sijaitsee Kiukaisten pohjoisosissa Eurassa lähellä Nakkilan rajaa. Järven vedenpinnan korkeutta on joskus laskettu, ja pinnanlaskun seurauksena saatiin laaja vesijättö. Järveä on nykyään kunnostettu lintujärveksi metsästystä silmällä pitäen.

## Maantieto
Järven ojilla rajattu avosuon alue on 900 metriä pitkä ja 350 metriä leveä. Idässä sitä rajoittaa moreenimäki, jossa seututiessä 2170 on Ulvilan ahteena tunnettu mäkiosuus. Mäki tunnetaan myös nimellä Keisarinranta. Entisillä vesijättömailla on nykyään peltoa. Järveen laskee pelto-ojien lisäksi metsien suo-oja. Järven kaakkoisosassa olevasta luusuasta lähtee Raakkuunoja, joka yhtyy 10 kilometrin jälkeen Eurajokeen Panelian alapuolella.

## Kuivatus
Järvi on aluksi kuivatettu ilmeisesti heinäniittyiksi, mutta myöhemmin niityt on muokattu pelloiksi.

## Luonto
Järvenlaskun jälkeen järvestä tuli kosteikko ja luhtamaa. Panelian Metsästysseura on kunnostanut järveä useana vuotena. Järveen on kaivettu lampareita ja niitä yhdistäviä kanavia noin 10 hehtaaria, jotta elinympäristö kiinnostaisi vesilintuja. Parempaan tulokseen päästään, jos järven vedenpintaa voisi nostaa. 

## Historia
Raakkuunjärven vedenpintaa on laskettu 1818.

Järvi oli merkitty nimellä "Lylyjärvi" Euran pitäjän karttaan vuodelta 1849 ja "Raakkuträsk" Kalmbergin kartastoon vuodelta 1856. Kalmbergin kartassa Raakkuunojaan oli rakennettu mylly Peltomaan torpan kohdalle, ja ojan pää hävisi suohon ennen Saramaan torppaa eli nykyistä Saarenmaata.

## Lähteet

## Aiheesta muualla
* GeoCaching: Keisarinranta
Paul Dummett

**Paul Dummett** (s. 26. syyskuuta 1991 Newcastle upon Tyne) on walesilais-englantilainen jalkapalloilija, joka edustaa Englannin Valioliigassa pelaavaa Newcastle Unitedia. Vasenjalkainen Dummett on pelipaikaltaan vasen laitapuolustaja. Hän kuuluu myös Walesin jalkapallomaajoukkueeseen.

## Seurajoukkueura
Dummett on Newcastle Unitedin kasvatti. Hän on edustanut seuran ykkösjoukkuetta vuodesta 2010 asti, mutta maaliskuussa 2012, ilman debyyttiä Valioliigassa, Dummett siirtyi lainalle Konferenssissa pelaavaan Gateshead FC:hen. Dummett pelasi Gatesheadissa kauden loppuun mennessä kymmenen ottelua. Kaudeksi 2012–2013 Dummett siirtyi lainalle Skotlannin valioliigan St. Mirren FC:hen, jossa hän teki myös pääsarjadebyyttinsä. Dummett edusti St. Mirreniä koko kauden 2012–2013 ajan pelaten 30 ottelua, joissa hän viimeisteli kaksi osumaa. Kaudeksi 2013–2014 Dummett palasi takaisin kasvattajaseuraansa Newcastleen. Hän debytoi Valioliigassa elokuussa 2013 Manchester Cityä vastaan, kun hän tuli toiseksi puoliajaksi vaihdosta kentälle. Avausmaali Valioliigassa syntyi lokakuussa 2013 kotiottelussa Liverpoolia vastaan. Kauden 2013–2014 aikana Dummett pelasi 18 ottelua, joissa hän onnistui tuon yhden kerran maalinteossa. Kaudella 2014–2015 Dummettista tuli Newcastlen avauskokoonpanon vakionimi. Siitä lähtien hän pelasi kauteen 2020–2021 saakka kausittain liigaotteluja 25, 23, 45 (mestaruussarjassa), 20, 26, 16 ja 15. Toisen valioliigamaalinsa hän teki tammikuussa 2016 kotiottelussa Manchester Unitedia vastaan ja kolmannen toukokuussa 2021 Leicesteriä vastaan. Kaudella 2021–2022 hän pelasi vain kolme liigaottelua ja seuraavalla kaudella ei ainuttakaan. Kaudella 2023–2024 hän tuli viidessä valioliigaottelussa vaihdosta kentälle. Liigacupissa hän pelasi kahdessa ottelussa täyden ajan ja FA Cupissa hän käväisi yhdessä ottelussa kentällä.

## Maajoukkueura
Englannissa syntynyt ja koko ikänsä asunut Dummett päätti valita maajoukkueekseen Walesin, jota hän sai edustaa, sillä hänen isoisänsä on kotoisin Walesista. Dummett on pelannut myös Walesin paidassa alle 21-vuotiaiden tasolla. Walesin A-maajoukkueessa hän debytoi kesäkuussa 2014 ystävyysottelussa Alankomaita vastaan. Vuonna 2015 hän pelasi yhdessä, vuonna 2018 kahdessa ja vuonna 2019 yhdessä maaottelussa.

## Lähteet
* 
* http://www.national-football-teams.com/player/55689/Paul_Dummett.html
Cheesecake

**Cheesecake** on TEO:n esittämä kappale, joka edusti Valko-Venäjää vuoden 2014 Eurovision laulukilpailussa. Kappaleen on säveltänyt Juri Vaštšuk eli TEO itse ja sanoittanut Dmitri Novik. Kappaleen kesto on kaksi minuuttia ja 56 sekuntia. 

Cheesecake selviytyi toisesta semifinaalista jatkoon ollen semifinaalin viides 87 pisteellä. Finaalissa TEO sijoittui kappaleellaan sijalle 16, kun kappale keräsi 43 pistettä. Se sai finaalin ainoan täyden pistepottinsa eli 12 pistettä Venäjältä.

Kappaleen alkuperäisessä versiossa kertosäkeistössä lauletaan *[[Google Maps]]*. Se jouduttiin kuitenkin muuttamaan muotoon *all the maps*, sillä mainostaminen on kiellettyä Eurovision laulukilpailussa.

## Lähteet
* http://www.eurovision.tv/event/lyrics?event=1873&song=31493
* http://esctoday.com/75949/belarus-lyrics-change-teo/
Juhani Kärnä

**Juhani Kullervo Kärnä** (s. 16. kesäkuuta 1940 Oulu) on suomalainen tekniikantutkija. Hänestä tuli 1975 Tampereen teknillisen korkeakoulun sähkötekniikan ja erityisesti sähkövoimatekniikan professori. Hänen tutkimusalaansa ovat olleet sähkömoottorikäytöt, tehoelektroniikka ja valaistustekniikka.

## Lähteet
Jääkiekon nuorten 1. divisioonan maailmanmestaruuskilpailut 2014

**Jääkiekon nuorten 1. divisioonan maailmanmestaruuskilpailut 2014** pelattiin joulukuussa 2013. Ne pelattiin kahdessa kuuden joukkueen lohkossa. Kummankin lohkon voittajat nousivat ylemmälle tasolle ja viimeiselle sijalle jääneet putosivat alemmas. B-lohkon voittanut Italia nousi A-lohkoon vuodeksi 2015. Japani jäi lohkon viimeiseksi, mutta sai pitää paikkansa sarjassa, kun Iso-Britannia hylättiin ja tiputettiin viimeiseksi. Tanska voitti A-lohkon ja se nostettiin vuodeksi 2015, kun taas Puola tippui B-lohkoon. 

## A-lohko
1. divisioonan A-lohko pelattiin Sanokissa, Puolassa 15–21. joulukuuta 2013.

### Joukkueet
* Latvia (sijoittui kymmenenneksi edellisvuoden korkeimmalla sarjatasolla ja tippui 1. divisioonaan).
* Valko-Venäjä (sijoittui toiseksi vuonna 2013).
* Tanska (sijoittui kolmanneksi vuonna 2013).
* Slovenia (sijoittui neljänneksi vuonna 2013).
* Itävalta (sijoittui viidenneksi vuonna 2013).
* Puola (voitti B-lohkon vuonna 2013 ja nousi A-lohkoon).

### Tulokset
#### Sarjataulukko

#### Ottelut

### Pelaajatilastot
#### Pistepörssi

#### Maalivahtien torjuntapörssi
Listattu vain maalivahdit, jotka ovat pelanneet vähintään 40 prosenttia joukkueensa otteluista.

M = Minuutit; PMK = Päästettyjen maalien keskiarvo; % = Torjuntaprosentti

### Palkinnot
#### IIHF:n valitsemat turnauksen parhaat pelaajat
* **Paras maalivahti**:  David Kickert
* **Paras puolustaja**:  Janis Jaks
* **Paras hyökkääjä**:  Oliver Björkstrand

#### Valmentajien valitsemat parhaat pelaajat
*  Patrick Peter
*  Artur Gavrus
*  Georg Sorensen
*  Arturs Sevcenko
*  David Zabolotny
*  Luka Petelin

## B-lohko
1. divisioonan B-lohko pelattiin Dumfriesissä, Isossa-Britanniassa 9.–15. joulukuuta 2013.

### Joukkueet
* Ranska (sijoittui kuudenneksi A-lohkossa vuonna 2013 ja tippui B-lohkoon).
* Kazakstan (sijoittui toiseksi vuonna 2013).
* Italia (sijoittui kolmanneksi vuonna 2013).
* Ukraina (sijoittui neljänneksi vuonna 2013).
* Iso-Britannia (**isäntämaa**, sijoittui viidenneksi vuonna 2013).
* Japani (sijoittui ensimmäiseksi 2. divisioonan A-lohkossa vuonna 2013 ja nousi 1. divisioonan B-lohkoon).

### Tulokset
#### Sarjataulukko

Ison-Britannian joukkue hylättiin sen käytettyä turnaukseen kelpaamatonta pelaajaa ja joukkue tiputettiin vuodeksi 2015 nuorten 2. divisioonan A-lohkoon.

#### Ottelut

### Pelaajatilastot
#### Pistepörssi

#### Maalivahtien torjuntapörssi
Listattu vain maalivahdit, jotka ovat pelanneet vähintään 40 prosenttia joukkueensa otteluista.

M = Minuutit; PMK = Päästettyjen maalien keskiarvo; % = Torjuntaprosentti

### Palkinnot
#### IIHF:n valitsemat turnauksen parhaat pelaajat
* **Paras maalivahti**:  Martin Rasbanser
* **Paras puolustaja**:  Yuri Sergiyenko
* **Paras hyökkääjä**:  Valeri Sevidor

#### Valmentajien valitsemat parhaat pelaajat
*  Cedric di Dio Balsamo
*  Adam Goss
*  Martin Rasbanser
*  Keita Kido
*  Yuri Sergiyenko
*  Eduard Zakharchenko

## Lähteet
* A-lohkon turnaus IIHF:n tulospalvelussa
* B-lohkon turnaus IIHF:n tulospalvelussa
### Viitteet
Käskykirje

**Käskykirje** eli **reskripti** tarkoittaa hallitsijan tai hallituksen korkealle virkamiehelle osoittamaa kirjallista käskyä. Suomessa on käskykirje ollut käytössä Venäjän vallan aikana, jolloin sillä tarkoitettiin keisarin Suomen kenraalikuvernöörille antamaa käskyä.

## Lähteet
Adur

**Adur** on  asukkaan hallintopiiri West Sussexin kreivikunnassa Englannin etelärannikolla. Hallintopiirin alueesta lähes puolet on suoraan hallintopiirin alaisuudessa (*unparished area*) ja loput kuuluu kolmeen kuntaan (*civil parish*).

Hallintopiiri on perustettu vuonna 1974, ja se on saanut nimensä sen läpi virtaavasta Adurjoesta. Adurin keskuspaikkana toimii Shoreham-by-Sea.

## Lähteet

## Aiheesta muualla
Jossigny

**Jossigny** on kunta Ranskassa Seine-et-Marnen departementissa Île-de-Francen alueella.  Se sijaitsee Pariisin itäpuolella lähellä Disneylandin huvipuistoa. Huvipuiston läheisyydessä olevien kuntien väkimäärät ovat kasvaneet, mutta Jossigny on kuitenkin näistä kunnista poikkeus. Se haki alueelleen täydellistä rakennuskieltoa Île-de-Francen hallinnolta, jonka se myös sai. Näin Jossigny pysyy tulevaisuudessakin pienenä kyläyhteisönä, jossa liki kaikki tuntevat toisensa.

## Aiheesta muualla

## Lähteet
Harolanjärvi

**Harolanjärvi** on kuivatettu järvi, joka kuuluu Kokemäenjoen vesistön Kokemäenjoen alueen Tattaranjoen valuma-alueeseen. Järven sijainti oli keskiajalla Kiukaisten ja Kokemäen rajalla paikalla, joka kuuluu nykyään Satakunnassa Euraan. Kuivatuksen seurauksena saatiin lisää heinäniittyä laiduntamiseen ja karjan rehuksi. Nykyään niityt on otettu viljelyyn, mutta entisen järven keskikohta on edelleen kosteikkoa.

## Historiallinen maantieto
Ennen vuotta 1688, ehkä jo Hiirjärven kylän asuttamisen aikoihin 1400-luvulla, Olaf Mört piirsi järven länsipuoliskolle heinäniittyjä. Tuolloin seutu oli muuten metsää, ja ihmisen raivaustoiminta vasta alkoi. Varmasti myös järven itäpuolella, joka kuului Harolan kylän puolelle, oli toimittu vastaavalla tavalla, vaikka sitä ei Mörtin säilyneessä kartassa esitetäkään. Jos hän oli mitannut soikean Harolanjärven halkaisijan ja merkinnyt sen karttaan oikein, sen mitta voitaisiin selvittää mittakaavasta. Sen mukaan järven halkaisija oli 580 *al* (aln eli kyynärää) eli 350 metriä. Nykykartassa koskeikko on 450 metriä pitkä ja 280 metriä leveä. Järven laskuojaa ei piirretty näkyviin, mutta sen on kuljettava sitä niittyjen vyöhykettä pitkin, joka yhdistää Hiirijärven ja Harolanjärven. Kalmbergin kartastossa vuonna 1856 laskuoja laskee Hiirijärveen, joka taas laksee länteen Tattaranjokeen.

## Historiaa
Järven nimi on vaihdellut aikojen saatossa. Vuoden 1688 Hiirijärven kylän pitäjänkartassa järven nimeksi oli kirjoitettu "Isojerfwi" eli Isojärvi, mutta sitä kutsutaan nykyään Harolanjärveksi., koska järvi on ilmeisesti myöhemmin ollut vain Harolan kylän nautinnassa. Myöhemmässä Kalmbergin kartastossa ei järvellä ole nimeä, vaikka se on Hiirijärveä suurempi järvi, jonka nimi kirjoitetaan Mörtin kartassa "Wähäjärfwi". Vuonna 1688 Euran ja Kokemäen välinen raja kulki järven keskellä.

## Järvenlasku ja raivaus
Järvi on myöhemmin laskettu ja sen reunat ojitettu niityiksi. Myöhemmin niityt raivattiin pelloiksi, mutta entisen järven keskikohta on edelleen koskeikkoa.

## Lähteet
Mäkihyppy talviolympialaisissa 2014 – joukkuemäki

**Mäkihypyn joukkuekilpailu** vuoden 2014 talviolympialaisissa  käytiin RusSki Gorkin hyppyrimäessä, lähellä kisojen pääpaikkaa Sotšia 17. helmikuuta 2014. Olympiakultaa voitti Saksan mäkimaajoukkue.

## Tulokset

## Lähteet
Carl Albert Gröneberg

**Carl Albert Gröneberg** (18. syyskuuta 1845 – 17. lokakuuta 1880 Helsinki) oli suomalainen kielenkääntäjä, kirjastonhoitaja, arkkiveisujen tekijä ja toimittaja. Gröneberg toimi Helsingin kansankirjaston kirjastonhoitajana 1873–1877. Hän oli myös valantehnyt maistraatin kielenkääntäjä. Lisäksi Gröneberg julkaisi useita suomenkielisiä pikku kirjasia ja toimi vuosina 1874–1876 ilmestyneen Työmiehen Ystävä-viikkolehden toimittajana. 

## Teoksia
* *Surullinen laulu neljästä kauhiasta murhasta majaweden talossa Mouhijärwellä 1864*. O. Palanderin kirjatehdas, Pori 1867
* *Järkähtämätön rakkaus tahi kuolleista noussut ijankaikkisen autuuden Saarnaja*. O. Palanderin kirjatehdas, Pori 1870
* *Pitkillä puhteilla : hyödyllistä lukemista suomalaisille 1-4* ; sommitteli A. Sampo. Stolpe, Helsinki 1870-1871 (nimimerkillä *A. Sampo*)
* *Konung Salomos höga visa*. A. A. Lindfors, Helsinki 1878

## Suomennoksia
* *Maa-apteeki*. 1. painos Palander - Winnari, Pori 1874, 2. painos, Winnari, Pori 1881 (1. painos nimimerkillä *A. Sampo*)

## Lähteet
* Teosluettelo Fennica Suomen kansallisbibliografia
* Jyväskylän yliopiston kirjaston arkkiveisukokoelma : Carl Albert Gröneberg
Mäkihyppy talviolympialaisissa 2014 – naisten normaalimäki

**Naisten normaalimäki talviolympialaisissa 2014** oli olympiahistorian ensimmäinen naisten mäkihyppykilpailu. Historiallinen kilpailu käytiin 11. helmikuuta 2014 RusSki Gorkin hyppyrimäessä. Kilpailun voitti Saksan Carina Vogt.

## Tulokset

## Lähteet
Suppiloköynnökset

**Suppiloköynnökset** (*Beaumontia*) on kasvisuku, joka kuuluu oleanterikasveihin (Apocynaceae).

## Ulkonäkö ja koko
Suppiloköynnökset ovat rotevia ja maitiaisnesteellisiä puuvartisia liaaneja. Lehdet ovat vastakkain, ja ruodissa on tavallisesti rauhasia. Kukinto on terminaalinen tai lehtihankainen viuhko, jossa on lehtimäiset isot ylälehdet. Kukat ovat kookkaita ja tuoksuvia. Verhiö on erilehtinen, ja sen sisäpinnalla on monta tyvirauhasta; verhiön liuskat ovat kookkaita ja lehtimäisiä. Teriö on valkoinen, suppilomainen, pitkä- tai lyhyttorvinen, laide avoimen kellomainen, nielu suomuton ja liuskat limittyvät oikealle. Heteet kiinnittyvät teriötorven kärkikapeikkoon; palhot ovat kaareutuvia, pitkiä ja kärjestä paksuuntuneita. Ponnet ovat nuolimaisia ja tyveltä kannuksellisia ja tavallisesti pistävät ulos kukasta; ne tarrautuvat vartalon kärkeen. Kukassa on rengasmainen diskus eli pohjuskehrä; siinä on viisi matalaa liuskaa. Yhdislehtinen sikiäin on kaksilehtinen, ja se on diskuksen ympäröimä. Kussakin sikiäimen lokerossa on lukuisesti siemenaiheita. Vartalo on pitkä ja päästään linssimäinen. Tuppilot ovat pitkänomaisia, paksuja ja kovia. Siemenet ovat litteitä, kärjestään ohuita ja silkkikarvaisia. Siemenessä on lehtimäiset tai paksut sirkkalehdet ja lyhyt sirkkajuuri.

## Levinneisyys
Suppiloköynnökset ovat kotoisin Itä- ja Kaakkois-Aasiasta.

## Luokittelu
Suppiloköynnöslajeja tunnetaan yhdeksän.

Lajit:
**Beaumontia brevituba* Oliv.
**Beaumontia grandiflora* Wall. – suppiloköynnös
**Beaumontia jerdoniana* Wight
**Beaumontia khasiana* Hook.f.
**Beaumontia longituba* Craib
**Beaumontia macrantha* (Ridl.) Rudjiman
**Beaumontia multiflora* Teijsm. & Binn.
**Beaumontia murtonii* Craib
**Beaumontia pitardii* Tsiang

## Lähteet

## Aiheesta muualla
* Finto: Kassu – Kasvien suomenkieliset nimet: ''Beaumontia''
Helsingin Mikaelin seurakunta

**Helsingin Mikaelin seurakunta** (entinen **Mellunkylän seurakunta**) on Suomen evankelis-luterilaisen kirkon seurakunta Itä-Helsingissä. Sen toimialueeseen kuuluvat Fallbacka, Itäkeskus, Kivikko, Kontula, Kurkimäki, Mellunmäki, Puotila, Puotinharju, Tankovainio, Vartioharju, Vartiokylä, Vesala ja Östersundom.

Mikaelin seurakunta kuuluu Helsingin hiippakunnassa Vartiokylän rovastikuntaan ja se on osa Helsingin seurakuntayhtymää.

Vuoden 2025 lopussa Helsingin Mikaelin seurakuntaan kuului 21&nbsp;001 jäsentä, mikä oli 34,6 prosenttia alueen asukkaista. 2000-luvulla seurakunnan jäsenmäärä on vähentynyt merkittävästi.

## Historia
Mellunkylän seurakunta perustettiin 1. tammikuuta 1981, kun Vartiokylän seurakunta jaettiin. Pohjoisesta osasta muodostettiin uusi Mellunkylän seurakunta.

### Helsinki laajenee itään
Vuodenvaihteessa 2008–2009 seurakunnan väkiluku kasvoi, kun osa Sipoota liitettiin Helsinkiin, ja liitosalueelta seurakuntaan siirtyi jäseniä Sipoon suomenkielisestä seurakunnasta. Seurakunnan nimi muutettiin Helsingin Mikaelin seurakunnaksi pääkirkkonsa Mikaelinkirkon mukaan 1. heinäkuuta 2009 alkaen. Paikallisesti siitä käytetään Mikaelin seurakunta -nimitystä, mutta virallisissa yhteyksissä Helsingin-etuliite on tarpeen, koska Turussa on Turun Mikaelinseurakunta -niminen seurakunta.

### Yhdistyminen Vartiokylän seurakunnan kanssa
Vuoden 2023 alussa Mikaelin ja Vartiokylän seurakunnat yhdistyivät uudeksi Mikaelin seurakunnaksi.

## Toimipisteet
Seurakunnalla on kolme kirkkoa, Kontulan Mikaelinkirkko, joka on samalla seurakunnan päätoimipaikka, Östersundomin kirkko ja Vartiokylän kirkko sekä Puotilan kappeli. Östersundomin kirkko on nykyisen Helsingin kaupungin alueen vanhin.

## Kirkkoherrat
Mikaelin seurakunnassa on vuodesta 1981 lähtien palvellut neljä eri kirkkoherraa.
* 1981–1998: Armas Viita
* 1998–2009: Pentti Miettinen
* 2010–2022: Martti Häkkänen
* 2023→: Jukka Pakarinen

## Katso myös
* Uskonto Helsingissä
* Helsingin seurakuntayhtymä
* Kontulan Metrokappeli

## Lähteet

## Aiheesta muualla
*Helsingin Mikaelin seurakunnan verkkosivut